**Vysokoškolský poľnohospodársky podnik SPU, s.r.o.**

**Hlavná 561, 951 78 Kolíňany**

**IČO : 36553069, tel. : 037 6316 314, fax : 037 6316 315, e-mail: horniakova@stonline.sk**

**SÚŤAŽNÉ PODKLADY**

(1/VPP/PRV/2018)

**Predmet zákazky : Rekonštrukcia závlahy a závlahovej čerpacej stanice Oponice**

Druh zákazky :

Civilná podlimitná zákazka na uskutočnenie stavebných prác a dodanie tovaru bez využitia elektronického trhoviska podľa ust. § 108 ods. 1 písm. b) a v spojitosti s ust. § 113 a nasl. zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej v texte aj ako ZVO)

**Vyhlásenie postupu verejného obstarávania a súťažné podklady schvaľuje :**

....................................................

Ing. Ján Lajda

konateľ

Vypracovali :

...................................................

Ing. Jozef Pružinský, PhD., námestník

....................................................

Ing. Viera Janošovičová, pracovník na VO

....................................................

Mária Horniaková, odborná referentka

V Kolíňanoch 19.10.2018

**Obsah súťažných podkladov:**

**Časť A: Pokyny pre záujemcov a uchádzačov**

**1. Všeobecné informácie**

1.1 Identifikácia verejného obstarávateľa

1.2 Druh a predmet zákazky

1.3 Rozdelenie predmetu zákazky

1.4 Zdroj finančných prostriedkov

1.5 Termín a miesto plnenia predmetu zákazky

1.6 Variantné riešenie

1.7 Použitie elektronickej aukcie

1.8 Výsledok verejného obstarávania

1.9 Viazanosť ponuky

**2. Komunikácia**

2.1 Komunikácia medzi verejným obstarávateľom a záujemcami/uchádzačmi

2.2 Registrácia záujemcov a uchádzačov

2.3 Elektronické ponuky – podávanie ponúk

**3. Obhliadka miesta realizácie predmetu zákazky**

**4. Príprava ponuky**

4.1 Obsah ponuky

4.2 Jazyk ponuky

4.3 Náklady na ponuku

4.4 Zábezpeka

**5. Otváranie a vyhodnotenie ponúk**

5.1 Otváranie ponúk

5.2 Vyhodnotenie ponúk

5.3 Vyhodnotenie splnenia podmienok účasti uchádzačov

**6. Prijatie ponuky**

6.1 Informácie o výsledku vyhodnotenia ponúk

6.2 Uzavretie zmluvy

**7. Využitie subdodávateľov**

**Časť B: Podmienky účasti**

1. Podmienky účasti týkajúce sa osobného postavenia
2. Podmienky účasti týkajúce sa finančného a ekonomického postavenia
3. Podmienky účasti týkajúce sa technickej spôsobilosti alebo odbornej spôsobilosti
4. Využitie technickej a odbornej kapacity inej osoby
5. Jednotný európsky dokument

**Časť C: Kritériá na hodnotenie ponúk a spôsob ich uplatnenia**

1. Kritériá na hodnotenie ponúk

2. Spôsob uplatnenia kritérií

**Časť D: Opis predmetu zákazky**

**Časť E: Spôsob určenia ceny**

**Časť F: Obchodné podmienky dodania predmetu zákazky**

**Časť G: Dôvernosť a etika procesu verejného obstarávania**

**Časť H: Ďalšie informácie**

**Časť I: Prílohy k súťažným podkladom**

Príloha č. 1 Výkaz výmer – časť č. 1 predmetu zákazky

Príloha č. 2 Projektová dokumentácia

Príloha č. 3 Špecifikácia zavlažovacieho zariadenia premiestniteľného – časť č. 2 predmetu zákazky

Príloha č. 4 Špecifikácia zavlažovacieho zariadenia fixného – časť č. 2 predmetu zákazky

Príloha č. 5 Obchodné podmienky dodania samostatnej časti zákazky - časť č. 1 ZoD,

Príloha č. 6 Obchodné podmienky dodania samostatnej časti zákazky - časť č. 2 KZ

Príloha č. 7 Návrh na plnenie kritéria na vyhodnotenie ponúk

A: Pokyny pre záujemcov a uchádzačov

1. Všeobecné informácie

* 1. Identifikácia verejného obstarávateľa:

Názov : Vysokoškolský poľnohospodársky podnik SPU, s.r.o.

Sídlo: Hlavná 561, 951 78 Kolíňany

IČO: 36 553 069

DIČ: 2020150000

IČ DPH: SK2020150000

štatutárny orgán: Ing. Ján Lajda, konateľ

bankové spojenie: UniCredit Bank, a.s., pobočka Nitra

IBAN: SK9811110000006620769045

právna forma: spoločnosť s ručením obmedzeným

internetova adresa: www.vppspu.sk

kontaktná osoba: Ing. Jozef Pružinský, PhD., telefón +421903473937, e-mail: pruzinskyj@stonline.sk

Profil verejného obstarávateľa zriadený na webovej stránke Úradu pre verejné obstarávanie (ÚVO) (ďalej ako „profil“): http://www.uvo.gov.sk/vyhladavanie-profilov/detail/8832

**1.2 Druh a predmet zákazky:**

1.2.1 Stavebné práce: Stavebné práce a tovary pre zákazku Rekonštrukcia závlahy a závlahovej čerpacej stanice Oponice

1.2.2 Spoločný slovník obstarávania (CPV):

 Hlavný predmet:

 45 300 000-0 Stavebno-inštalačné práce

 45 310 000-3 Elektroinštalačné práce

 45 317 100-3 Elektroinštalačné práce na čerpacích zariadeniach

 42 122 000-0 Čerpadlá

 43 323 000-3 Zavlažovacie zariadenia

 45442100-8 - Maliarske a natieračské práce

1.2.3 Podrobný opis a požiadavky verejného obstarávateľa na predmet zákazky sú uvedené v časti A, D, E, F a v prílohách č. 1,2, 3,4,5 a 6 týchto súťažných podkladov (ďalej v skratke aj ako SP).

1.2.4 Predpokladaná hodnota celej zákazky: 316 729,87€ bez DPH.

1.3 Rozdelenie predmetu zákazky:

1.3.1 Verejný obstarávateľ rozdelil predmet zákazky na 2 samostatné časti :

 1. časť – názov : Rekonštrukcia strojnotechnologickej a elektrotechnologickej časti závlahy

 Predpokladaná hodnota 1. časti predmetu zákazky : 184 637,21 € bez DPH

 2. časť – názov : Zavlažovacie zariadenia

 Predpokladaná hodnota 2. časti predmetu zákazky :132 092,66 € bez DPH.

1.3.2 Uchádzač môže predložiť ponuku na celý predmet zákazky alebo na niektorú jeho samostatnú časť.

1.4 Zdroj finančných prostriedkov:

Predmet zákazky bude financovaný z finančných zdrojov EÚ – Programu rozvoja vidieka SR 2014-2020, podopatrenie 4.1 – podpora na investície do poľnohospodárskych podnikov, oblasť : Zavlažovanie a z finančných zdrojov verejného obstarávateľa.

**1.5** **Termín a  miesto plnenia predmetu zákazky:**

1.5.1 Termín plnenia: Predmet zákazky sa bude realizovať v mimovegetačnom období (október až marec) po uzavretí zmluvy verejného obstarávateľa a Pôdohospodárskej platobnej agentúry SR o poskytnutí nenávratného finančného príspevku z finančných zdrojov PRV SR 2014-2020.

1.5.2 Miesto plnenia predmetu zákazky: Objekt závlahovej čerpacej stanice Oponice a závlahový systém, ktorý sa nachádza v k.ú. Oponice. Závlahová čerpacia stanica zapísaná na liste vlastníctva č. 1261, par. číslo : 1187, súpis. číslo 387, ktorej vlastníkom je verejný obstarávateľ.

1.6 Variantné riešenie:

Neumožňuje sa.

1.7 Použitie elektronickej aukcie: neuplatňuje sa

**1.8 Výsledok verejného obstarávania:**

1.8.1 •Zmluva o dielo v zmysle § 536 a nasl. Obchodného zákonníka č. 513/1991 Zb. v znení neskorších predpisov na časť č. 1 predmetu zákazky.

•Kúpna zmluva v zmysle § 409 a nasl. Obchodného zákonníka č. 513/1991 Zb. v znení neskorších predpisov na časť č. 2 predmetu zákazky.

1.8.2 Verejný obstarávateľ stanovuje rozväzovaciu podmienku spočívajúcu v tom, že pokiaľ verejný obstarávateľ nezíska nenávratný finančný príspevok z finančných zdrojov PRV SR 2014-2020,

 zmluvy uvedené v bode 1.8.1 automaticky zaniknú dňom doručenia oznámenia o zamietnutí žiadosti o poskytnutie nenávratného finančného príspevku. V  takom prípade verejný obstarávateľ písomne upovedomí úspešných uchádzačov, s ktorými má uzavreté zmluvy, o zamietnutí žiadosti o poskytnutie nenávratného finančného príspevku bez zbytočného odkladu.

1.9 Viazanosť ponuky:

1.9.1 Uchádzač je svojou ponukou viazaný od lehoty na predkladanie ponúk až do uplynutia lehoty viazanosti ponúk stanovenej verejným obstarávateľom.

1.9.2 Lehota viazanosti ponúk je verejným obstarávateľom stanovená do 31.3.2019.

1.9.3 V prípade potreby, vyplývajúcej najmä z aplikácie revíznych postupov, si verejný obstarávateľ vyhradzuje právo primerane predĺžiť lehotu viazanosti ponúk. Predĺženie lehoty viazanosti ponúk oznámi verejný obstarávateľ všetkým záujemcom a uchádzačom formou opravy údajov uvedených vo výzve na predkladanie ponúk prostredníctvom vestníka Úradu pre verejné obstarávanie a formou elektronickej komunikácie v systéme JOSEPHINE. V prípade, ak uchádzač nesúhlasí s predĺžením lehoty viazanosti ponúk, doručí žiadosť o späťvzatie ponuky v elektronickej forme v systéme JOSEPHINE. V prípade, ak uchádzač nedoručí takúto žiadosť o späťvzatie ponuky v lehote do 10 kalendárnych dní od zverejnenia opravy vo vestníku Úradu pre verejné obstarávanie, má sa za to , že s predĺžením lehoty viazanosti ponúk súhlasí.

2. Komunikácia

**2.1 Komunikácia medzi verejným obstarávateľom a záujemcami/uchádzačmi**

2.1.1 Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.

2.1.2. Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona o verejnom obstarávaní prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi

2.1.3 JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

2.1.4 Na bezproblémové používanie systému JOSEPHINE je nutné používať jeden z podporovaných internetových prehliadačov:

 - Microsoft Internet Explorer verzia 11.0 a vyššia,

 - Mozilla Firefox verzia 13.0 a vyššia alebo

 - Google Chrome.

2.1.5 Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

2.1.6 Obsahom komunikácie prostredníctvom komunikačného rozhrania systému JOSEPHINE bude predkladanie ponúk, vysvetľovanie súťažných podkladov a výzvy na predloženie ponuky, prípadné doplnenie súťažných podkladov, vysvetľovanie predložených ponúk, vysvetľovanie predložených dokladov ako aj komunikácia pri revíznych postupoch medzi verejným obstarávateľom a záujemcami/uchádzačmi a akákoľvek ďalšia, výslovne neuvedená komunikácia v súvislosti s týmto verejným obstarávaním, s výnimkou prípadov, keď to výslovne vylučuje zákon. Pokiaľ sa v súťažných podkladoch vyskytujú požiadavky na predkladanie ponúk, vysvetľovanie súťažných podkladov a výzvy na predloženie ponuky, prípadné doplnenie súťažných podkladov, vysvetľovanie predložených ponúk., ako aj komunikácia pri revíznych postupoch medzi verejným obstarávateľom a záujemcami/uchádzačmi alebo akúkoľvek inú komunikáciu medzi verejným obstarávateľom a záujemcami/uchádzačmi, má sa na mysli vždy použitie komunikácie prostredníctvom komunikačného rozhrania systému JOSPHINE. V prípade, že verejný obstarávateľ rozhodne aj o možnosti iného spôsobu komunikácie než prostredníctvom komunikačného rozhrania JOSEPHINE, tak v súťažných podkladoch túto skutočnosť zreteľne uvedie. Táto komunikácia sa týka i prípadov – kedy sa ponuka javí ako mimoriadne nízka vo vzťahu k tovaru, stavebným prácam alebo k službe. V takomto prípade komisia prostredníctvom komunikačného rozhrania systému JOSEPHINE požiada uchádzača o vysvetlenie, týkajúce sa predloženej ponuky a uchádzač musí doručiť prostredníctvom komunikačného rozhrania systému JOSEPHINE písomné odôvodnenie mimoriadne nízkej ponuky. Ak bude uchádzač alebo ponuka uchádzača z verejného obstarávania vylúčená, uchádzačovi bude prostredníctvom komunikačného rozhrania systému JOSEPHINE oznámené vylúčenie s uvedením dôvodu a lehoty, v ktorej môže byť doručená námietka. Úspešnému uchádzačovi bude prostredníctvom komunikačného rozhrania systému JOSEPHINE zaslané oznámenie, že sa jeho ponuku prijíma. Akákoľvek komunikácia verejného obstarávateľa či záujemcu/uchádzača s treťou osobou v súvislosti s týmto verejným obstarávaním bude prebiehať spôsobom, ktorý stanoví zákon a bude realizovaná mimo komunikačné rozhranie systému JOSEPHINE.

2.1.7 Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.

2.1.8 Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

2.1.9 Verejný obstarávateľ odporúča záujemcom, ktorí si vyhľadali obstarávania prostredníctvom webovej stránky verejného obstarávateľa, resp. v systéme JOSEPHINE (https://josephine.proebiz.com), a zároveň ktorí chcú byť informovaní o prípadných aktualizáciách týkajúcich sa konkrétneho obstarávania prostredníctvom notifikačných e-mailov, aby v danom obstarávaní zaklikli tlačidlo **„ZAUJÍMA MA TO“** (v pravej hornej časti obrazovky).

2.1.10 Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Súťažné podklady a prípadné vysvetlenie alebo doplnenie súťažných podkladov alebo vysvetlenie požiadaviek uvedených vo výzve na predkladanie ponúk, podmienok účasti vo verejnom obstarávaní, informatívneho dokumentu alebo inej sprievodnej dokumentácie budú verejným obstarávateľom zverejnené ako elektronické dokumenty v profile verejného obstarávateľa <http://www.uvo.gov.sk/vyhladavanie-profilov/detail/8832> formou odkazu na systém JOSEPHINE.

##### 2.2 Registrácia záujemcov a uchádzačov

2.2.1 Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazom s elektronickým čipom a bezpečnostným osobnostným kódom (eID) .

2.2.2 Predkladanie ponúk je umožnené iba autentifikovaným uchádzačom. Autentifikáciu je možné urobiť dvoma spôsobmi

a) v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutárny orgán alebo iná poverená osoba danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.

b) alebo počkaním na autorizačný kód, ktorý bude poslaný na adresu sídla firmy uchádzača v listovej podobe formou doporučenej pošty. Lehota na tento úkon sú 3 pracovné dni a je potrebné s touto lehotou počítať pri vkladaní ponuky.

2.2.3 Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

##### 2.3 Elektronické ponuky - podávanie ponúk

2.3.1 Ponuka je vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese <https://josephine.proebiz.com/>.

 Lehota na predloženie ponuky : do 10:00 hod. dňa 21.11.2018.

2.3.2 Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.

2.3.3 V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“) tak, ako je uvedené v týchto súťažných podkladoch a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.

2.3.4 Ak ponuka obsahuje dôverné informácie, uchádzač ich v ponuke viditeľne označí.

 Uchádzač predkladá ponuku za každú časť predmetu zákazky osobitne. V prípade 1. časti zákazky uvedie ceny jednotlivých položiek podľa výkazu výmer príloha č. 1 súťažných podkladov a celkovú cenu samostatnej časti predmetu zákazky. V prípade 2. časti zákazky – zavlažovače, špecifikácia v prílohe č. 3 súťažných podkladov, uvedie uchádzač cenu za každý zavlažovač osobitne a celkovú cenu samostatnej časti 2. predmetu zákazky.

 Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v EUR (Eurách) s presnosťou na 2 desatinné miesta a vložená do systému JOSEPHINE v tejto štruktúre: cena bez DPH, sadzba DPH, cena s alebo bez DPH (pri vkladaní do systému JOSEPHINE označená ako „Jednotková cena (kritérium hodnotenia)“).

2.3.5 Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).

2.3.6 Ponuka uchádzača predložená po uplynutí lehoty na predkladanie ponúk sa elektronicky neotvorí.

2.3.7 Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

2.3.8 Uchádzači sú svojou ponukou viazaní do uplynutia lehoty oznámenej verejným obstarávateľom, resp. predĺženej lehoty viazanosti ponúk podľa rozhodnutia verejného obstarávateľa. Prípadné predĺženie lehoty bude uchádzačom dostatočne vopred oznámené formou elektronickej komunikácie v systéme JOSEPHINE.

2.3.9 Doklady a dokumenty tvoriace obsah ponuky, požadované v týchto súťažných podkladoch, musia byť k termínu predloženia ponuky platné a aktuálne.

3. Obhliadka miesta realizácie predmetu zákazky

 Verejný obstarávateľ odporúča záujemcom účasť na obhliadke priestorov, v ktorých bude realizovaná predmetná zákazka. Obhliadka sa uskutoční dňa 12.11.2018 o 10:00 hod. s miestom stretnutia : Závlahová čerpacia stanica v Oponiciach.

4. Príprava ponuky

4.1 Obsah ponuky

•Identifikačné údaje o uchádzačovi, obchodné meno a sídlo, IČO, štatutárny orgán, kontaktné osoby, ich telefonický a e-mailový kontakt; v prípade skupiny dodávateľov, tak rovnaké identifikačné údaje o všetkých členoch skupiny

•doklady potrebné na preukázanie podmienok účasti týkajúce sa:

- osobného postavenia,

- technickej a odbornej spôsobilosti

•v prípade predloženia ponuky skupinou dodávateľov, čestné vyhlásenie skupiny dodávateľov, podpísané všetkými členmi skupiny alebo osobou/osobami oprávnenými konať v danej veci za každého člena skupiny, v ktorom vyhlásia, že v prípade prijatia ich ponuky verejným obstarávateľom vytvoria všetci členovia skupiny dodávateľov právne vzťahy potrebné z dôvodu riadneho plnenia zmluvy

v prípade predloženia ponuky skupinou dodávateľov vystavenú plnú moc pre jedného z členov skupiny, ktorý bude oprávnený prijímať pokyny za všetkých a konať v mene všetkých ostatných členov skupiny, podpísanú všetkými členmi skupiny alebo osobou/osobami oprávnenými konať v danej veci za každého člena skupiny,

•čestné vyhlásenie uchádzača o tom, že súhlasí s obchodnými podmienkami dodania predmetu zákazky uvedenými v časti F týchto SP

•opis plnenia predmetu zákazky s uvedením obchodných názvov, značiek a typov rozhodujúcich tovarov a zariadení, ktoré uchádzač použije pri plnení zákazky

návrh na plnenie kritéria samostatnej časti zákazky, na ktorú predkladá ponuku, t.j. uchádzač vyplní a podpíše prílohu č. 7 týchto SP.

4.2 Jazyk ponuky

4.2.1 Ponuka a ďalšie doklady a dokumenty vo verejnom obstarávaní sa predkladajú v štátnom jazyku (t.j. v slovenskom jazyku), to neplatí pre ponuku, ďalšie doklady a dokumenty vyhotovené v českom jazyku.

4.2.2 Doklady preukazujúce splnenie podmienok účasti uchádzačov so sídlom alebo miestom podnikania mimo územia Slovenskej republiky musia byť predložené v pôvodnom jazyku a súčasne musia byť preložené so štátneho jazyka (t.j. do slovenského jazyka), okrem dokladov vyhotovených v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka (t.j. do slovenského jazyka).

4.3 Náklady na ponuku

 Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi.

4.4 Zábezpeka ponuky

 Nepožaduje sa.

**5. Otváranie a vyhodnotenie ponúk**

**5.1 Otváranie ponúk**

5.1.1 Termín otvárania ponúk: 21.11.2018 o 11:00 hod.

5.1.2 Miesto otvárania ponúk: Vysokoškolský poľnohospodársky podnik SPU, s.r.o., Hlavná 561, 951 78 Kolíňany, sekretariát konateľa

5.1.3 Otváranie ponúk bude v súlade so zákonom č. 343/2015 Z.z. o verejnom obstarávaní v znení neskorších predpisov. Verejný obstarávateľ umožňuje účasť na otváraní ponúk všetkým uchádzačom, ktorí predložili ponuku v lehote na predkladanie ponúk. Uchádzač môže byť zastúpený osobou oprávnenou zúčastniť sa na otváraní ponúk za uchádzača. Uchádzač (fyzická osoba), štatutárny orgán alebo člen štatutárneho orgánu uchádzača (právnická osoba) sa preukáže na otváraní ponúk preukazom totožnosti. Poverený zástupca uchádzača sa preukáže preukazom totožnosti a splnomocnením na zastupovanie.

**5.2 Vyhodnotenie ponúk**

Do procesu vyhodnocovania ponúk budú zaradené tie ponuky, ktoré:

5.2.1 Boli doručené v lehote na predkladanie ponúk podľa bodu 2.3.1 tejto časti súťažných podkladov

5.2.2 Zodpovedajú požiadavkám verejného obstarávateľa na predmet zákazky uvedenom vo výzve na predkladanie ponúk, v týchto súťažných podkladoch alebo v inej sprievodnej dokumentácií poskytnutej verejným obstarávateľom.

5.2.3 Platnou ponukou je ponuka, ktorá zároveň neobsahuje žiadne obmedzenia alebo výhrady, ktoré sú v rozpore s požiadavkami verejného obstarávateľa na predmet zákazky uvedenými verejným obstarávateľom vo výzve na predkladanie ponúk, v týchto súťažných podkladoch alebo v inej sprievodnej dokumentácií poskytnutej verejným obstarávateľom v lehote na predkladanie ponúk. Ostatné ponuky uchádzačov budú z verejného obstarávania vylúčené.

5.2.4 Vyhodnocovanie ponúk komisiou je neverejné. Komisia vyhodnotí ponuky z hľadiska splnenia požiadaviek verejného obstarávateľa na predmet zákazky a v prípade pochybností overí správnosť informácií a dôkazov, ktoré poskytli uchádzači. Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, prostredníctvom komunikačného rozhrania systému JOSEPHINE požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.

5.2.5 Uchádzač musí písomné vysvetlenie ponuky na základe požiadavky komisie podľa bodu 5.2.4 tejto časti súťažných podkladov doručiť verejnému obstarávateľovi do dvoch pracovných dní odo dňa odoslania žiadosti o vysvetlenie alebo v lehote dlhšej, ktorú je komisia oprávnená určiť na doručenie tohto písomného vysvetlenia prostredníctvom určenej komunikácie.

Verejný obstarávateľ vylúči ponuku, ak :

* ponuka nespĺňa požiadavky na predmet zákazky uvedené v dokumentoch potrebných na vypracovanie ponuky,
* uchádzač nedoručí vysvetlenie ponuky na základe požiadavky podľa bodu 5.2.4 tejto časti súťažných podkladov v lehotách uvedených v bode 5.2.5 tejto časti súťažných podkladov,
* uchádzačom predložené vysvetlenie ponuky nie je svojim obsahom v súlade s požiadavkou podľa bodu 5.2.4 tejto časti súťažných podkladov,
* uchádzač poskytol nepravdivé informácie alebo skreslené informácie s podstatným vplyvom na vyhodnotenie ponúk,
* uchádzač sa pokúsil neoprávnene ovplyvniť postup verejného obstarávania.

• Uchádzačovi, ktorý bude vylúčený, bude prostredníctvom komunikačného rozhrania systému JOSEPHINE oznámené jeho vylúčenie s uvedením dôvodov vylúčenia.

• Ponuky uchádzačov, ktoré budú spĺňať stanovené podmienky a neboli z verejného obstarávania vylúčené, budú vyhodnocované podľa kritérií na hodnotenie ponúk uvedených vo výzve na predkladanie ponúk a spôsobom určeným v časti C Kritériá na hodnotenie ponúk a pravidlá ich uplatnenia týchto súťažných podkladov.

**5.3 Vyhodnotenie splnenia podmienok účasti uchádzačov**

5.3.1 Komisia po otvorení ponúk hodnotí podľa § 40 ZVO splnenie podmienok účasti na základe predložených dokladov pre každú časť zákazky osobitne.

5.3.2. Hodnotenie splnenia podmienok účasti uchádzačov bude založené na posúdení splnenia:

 •podmienok účasti týkajúcich sa osobného postavenia uchádzača podľa § 32 ZVO a

•požadovaných podmienok účasti vo výzve na predkladanie ponúk, týkajúcich sa technickej alebo odbornej spôsobilosti uchádzača podľa § 34 ZVO (časť B týchto súťažných podkladov)

5.3.3 Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúcich sa technickej spôsobilosti alebo odbornej spôsobilosti preukazuje spoločne.

5.3.4 Skupina dodávateľov môže využiť zdroje účastníkov skupiny dodávateľov alebo iných osôb podľa § 33 ods. 2 ZVO, kapacity účastníkov skupiny dodávateľov alebo iných osôb podľa § 34 ods. 3 ZVO.

5.3.5 Verejný obstarávateľ posudzuje splnenie podmienok účasti vo verejnom obstarávaní v súlade s výzvou na predkladanie ponúk a súťažnými podkladmi.

5.3.6 Ak uchádzač predbežne nahradí doklady na preukázanie splnenia podmienok účasti určené verejným obstarávateľom vo výzve na predkladanie ponúk a v oddiele súťažných podkladov B 5 Podmienky účasti uchádzačov jednotným európskym dokumentom, verejný obstarávateľ môže na zabezpečenie riadneho priebehu verejného obstarávania kedykoľvek v jeho priebehu uchádzača požiadať cez komunikačné rozhranie systému JOSEPHINE o predloženie dokladu alebo dokladov nahradených jednotným európskym dokumentom. Uchádzač doručí doklady verejnému obstarávateľovi taktiež cez komunikačné rozhranie systému JOSEPHINE do piatich pracovných dní odo dňa doručenia žiadosti, ak verejný obstarávateľ neurčil dlhšiu lehotu.

5.3.7 Verejný obstarávateľ prostredníctvom komunikačného rozhrania systému JOSEPHINE požiada uchádzača o vysvetlenie alebo doplnenie predložených dokladov, ak z predložených dokladov nemožno posúdiť ich platnosť alebo splnenie podmienky účasti. Uchádzač doručí vysvetlenie alebo doplnenie predložených dokladov do dvoch pracovných dní odo dňa odoslania žiadosti ak verejný obstarávateľ neurčí dlhšiu lehotu.

5.3.8 Verejný obstarávateľ prostredníctvom komunikačného rozhrania systému JOSEPHINE požiada uchádzača o nahradenie inej osoby, prostredníctvom ktorej preukazuje technickú spôsobilosť alebo odbornú spôsobilosť, ak existujú dôvody na vylúčenie. Ak verejný obstarávateľ neurčí dlhšiu lehotu, uchádzač alebo záujemca je tak povinný urobiť do piatich pracovných dní odo dňa doručenia žiadosti.

5.3.9 Verejný obstarávateľ vylúči z verejného obstarávania uchádzača ak nastane niektorý z dôvodov uvedených v § 40 ZVO.

5.3.10 Komisia po vyhodnotení splnenia podmienok účasti preskúmava a hodnotí predloženú ponúk a ďalšie doklady a dokumenty vzťahujúce sa na predmet zákazky, a to každú časť osobitne.

5.3.11 Verejný obstarávateľ vylúči ponuku uchádzača z verejného obstarávania ak nastane niektorý z dôvodov uvedených v § 53 ods. 5 alebo ods. 6 ZVO.

5.3.12 Verejný obstarávateľ bezodkladne prostredníctvom komunikačného rozhrania systému JOSEPHINE upovedomí uchádzača, že bol vylúčený s uvedením dôvodu a lehoty, v ktorej môže byť doručená námietka.

**6. Prijatie ponuky**

**6.1 Informácie o výsledku vyhodnotenia ponúk**

6.1.1 Úspešnému uchádzačovi bude prostredníctvom komunikačného rozhrania systému JOSEPHINE bezodkladne zaslané oznámenie, že jeho ponuku prijíma a neúspešným uchádzačom jednotlivo zaslané oznámenie, že ich ponuka neuspela s uvedením dôvodov, pre ktoré ich ponuka nebola prijatá. V oznámení bude ďalej uvedená identifikácia úspešného uchádzača a informácia o charakteristikách a výhodách prijatej ponuky a lehota, v ktorej môže byť doručená námietka podľa § 170 ZVO.

**6.2 Uzavretie zmluvy**

6.2.1 Verejný obstarávateľ uzavrie s úspešným uchádzačom pre každú samostatnú časť predmetu zákazky osobitne zmluvu o dielo, resp. kúpnu zmluvu. Na proces uzavretia zmlúv sa aplikujú postupy v zmysle § 56 ZVO.

6.2.2 Uzavretá zmluva nesmie byť v rozpore s týmito SP a ponukou predloženou úspešným uchádzačom. Verejný obstarávateľ nesmie uzavrieť zmluvu s uchádzačom, ktorý nie je zapísaný v Registri partnerov verejného sektora alebo nie sú zapísaní jeho subdodávatelia, o ktorých má vedomosť v čase uzavretia zmluvy, podľa zákona č. 315/2016 Z.z. a majú povinnosť byť v tomto registri zapísaní. Verejný obstarávateľ nesmie uzavrieť zmluvu s uchádzačom, pokiaľ osoby podľa § 34 ods. 3 ZVO, ktorých technické alebo odborné kapacity využil na preukázanie splnenia podmienky účasti technickej spôsobilosti alebo odbornej spôsobilosti a ktorých kapacity využije pri plnení zákazky ako subdodávateľov a majú byť povinne zapísané podľa zákona č. 315/2016 Z.z. a nie sú zapísané v Registri partnerov verejného sektora.

6.2.3 Úspešný uchádzač, s ktorým verejný obstarávateľ uzavrie zmluvu, je povinný počas plnenia zmluvy aktualizovať a verifikovať všetky údaje zapísané v Registri partnerov verejného sektora v súlade so zákonom č. 315/2016 Z.z. Neplnenie tejto povinnosti sa považuje za podstatné porušenie zmluvy, čo zakladá právo verejného obstarávateľa na odstúpenie od zmluvy. Verejný obstarávateľ má právo odstúpiť od zmluvy aj v prípade, že uchádzač, s ktorým uzavrel zmluvu bol z Registra partnerov verejného sektora vymazaný.

6.2.4 Úspešný uchádzač pred podpisom zmluvy, ktorá bude výsledkom tohto verejného obstarávania bude povinný predložiť verejnému obstarávateľovi:

* údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, pričom verejný obstarávateľ bude s týmito údajmi nakladať v súlade so zákonom č. 122/2013 Z.z. v znení neskorších predpisov,
* v prípade skupiny dodávateľov - zmluvu, v ktorej budú jednoznačne stanovené vzájomné práva a povinnosti, kto sa akou časťou bude podieľať na plnení zákazky, ako aj skutočnosť, že všetci členovia skupiny dodávateľov sú zaviazaní zo záväzkov voči verejnému obstarávateľovi spoločne a nerozdielne,

a poskytnúť mu riadnu súčinnosť potrebnú na uzavretie zmluvy tak, aby mohla byť uzavretá do 10 pracovných dní odo dňa uplynutia lehoty podľa § 56 ak bol na jej uzavretie vyzvaný.

 Ak úspešný uchádzač odmietne uzavrieť zmluvu alebo neposkytne riadne súčinnosť potrebnú na jej uzavretie, nesplní povinnosti podľa § 56 ZVO, verejný obstarávateľ môže uzavrieť zmluvu s uchádzačom, ktorý sa umiestnil ako druhý v poradí. Nepredloženie požadovaných dokumentov uvedených v tomto bode, verejný obstarávateľ bude považovať za neposkytnutie riadnej súčinnosti podľa § 56 ZVO.

Ak uchádzač, ktorý sa umiestnil ako druhý v poradí úspešný odmietne uzavrieť zmluvu alebo nesplní povinnosti podľa § 56 ZVO, verejný obstarávateľ môže uzavrieť zmluvu s uchádzačom, ktorý sa umiestnil ako tretí v poradí.

7. Využitie subdodávateľov

7.1 Verejný obstarávateľ vyžaduje, aby úspešný uchádzač, s ktorým bude uzavretá zmluva najneskôr v čase jej uzavretia uviedol identifikačné údaje o všetkých známych subdodávateľoch, údaje o predmete subdodávky, percentuálny podiel subdodávky z hodnoty predmetu zmluvy,  osobe/osobách oprávnených konať za subdodávateľa, a to v rozsahu meno, priezvisko, adresa pobytu, dátum narodenia.

 Verejný obstarávateľ upozorňuje, že uchádzač, s ktorým bude uzavretá zmluva, musí pred podpisom zmluvy poskytnúť súčinnosť aj vo vzťahu k svojim subdodávateľom, t. j. subdodávateľ musí mať oprávnenie na poskytovanie služieb, tovarov alebo prác, ktoré tvoria predmet jeho subdodávky.

 Ak počas plnenia zmluvy dôjde k zmene subdodávateľa, je uchádzač povinný túto skutočnosť bezodkladne a písomne oznámiť verejnému obstarávateľovi spolu s uvedením jeho obchodného mena, sídla,  predmetu subdodávky nového subdodávateľa ako aj údajov o osobe/osobách oprávnených konať za nového subdodávateľa, a to v rozsahu meno, priezvisko, adresa pobytu, dátum narodenia. Subdodávateľ musí mať oprávnenie na poskytovanie služieb, tovarov alebo prác, ktoré tvoria predmet jeho subdodávky.

Časť B: Podmienky účasti

1. Podmienky účasti týkajúce sa osobného postavenia

Uchádzač musí spĺňať podmienky účasti podľa § 32 ods. 1 písm. e) ZVO, čo preukáže predložením dokladu podľa § 32 ods. 2 písm. e) ZVO, t.j. oprávnením dodávať tovar, uskutočňovať stavebné práce alebo poskytovať službu, ktorý zodpovedá príslušnej časti predmetu zákazky, na ktorú predkladá ponuku, v originálnom vyhotovení alebo v úradne osvedčenej kópii.

1. Podmienky účasti týkajúce sa finančného a ekonomického postavenia

 - neuplatňujú sa

1. **Podmienky účasti týkajúce sa technickej spôsobilosti alebo odbornej spôsobilosti**

 Uchádzač v ponuke predloží nasledovné doklady v originálnom vyhotovení alebo v úradne osvedčenej kópii, ktorými preukáže svoju technickú spôsobilosť alebo odbornú spôsobilosť:

3.1 Samostatná časť č.1 predmetu zákazky – podľa § 34

 podľa § 34 ods. 1 písm. b) ZVO zoznam stavebných prác uskutočnených za predchádzajúcich 5 (päť) rokov od vyhlásenia verejného obstarávania s uvedením cien, miest a lehôt uskutočnenia stavebných prác; zoznam musí byť doplnený potvrdením

 o uspokojivom vykonaní stavebných prác a zhodnotení uskutočnených stavebných prác podľa obchodných podmienok, ak odberateľom

 1. bol verejný obstarávateľ alebo obstarávateľ podľa tohto zákona, dokladom je referencia,

 2. bola iná osoba ako verejný obstarávateľ alebo obstarávateľ podľa tohto zákona, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené,

Minimálna požadovaná úroveň štandardov: Dôkazy o plnení musia obsahovať minimálne tieto údaje: obchodné meno/názov a sídlo odberateľa, predmet zmluvy/plnenia, stručný opis predmetu plnenia, skutočnú hodnotu a lehotu plnenia, zhodnotenie uskutočnených prác podľa obchodných podmienok, kontaktnú osobu za odberateľa ( meno, priezvisko, tel. kontakt a e-mail za účelom overenia predkladaných informácií.

Uchádzač musí predložiť dôkazy o plnení zákaziek rovnakého alebo podobného charakteru ako je predmet zákazky v minimálnej súhrnnej výške 200 000,00EUR bez DPH resp. 200 000,00 € tejto hodnoty v inej mene za posudzované obdobie.

 Odôvodnenie primeranosti podmienky:

Zoznamom uskutočnených stavebných prác má uchádzač preukázať odborné a praktické skúsenosti realizovať stavebné práce zodpovedajúce predmetu zákazky.

3.2 samostatná časť č. 2 predmetu zákazky – podľa § 34 ods. 1 písm. a) ZVO zoznam dodávok tovaru alebo poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov, ak odberateľom bol verejný obstarávateľa alebo obstarávateľ podľa ZVO, dokladom je referencia. Ak odberateľom bola iná osoba ako verejný obstarávateľ alebo obstarávateľ podľa ZVO, dôkaz o plnení potvrdí odberateľ, ak takéto potvrdenie záujemca alebo uchádzač nemá k dispozícii, vyhlásením záujemcu alebo uchádzačov o ich uskutočnení, doplnený dokladom preukazujúcim ich uskutočnenie alebo zmluvný vzťah na základe ktorého boli uskutočnené. Minimálna požadovaná úroveň štandardov : Dôkazy o plnení musia obsahovať minimálne tieto údaje : obchodné meno /názov a sídlo odberateľa, predmet zmluvy /plnenia, zhodnotenie dodávok tovaru podľa obchodných podmienok, kontaktnú osobu za odberateľa (meno a priezvisko, telefónny kontakt, e-mail adresa) za účelom overenia predkladaných informácií. Uchádzač musí predložiť dôkazy o plnení zákaziek rovnakého alebo podobného charakteru ako je predmet zákazky v minimálnej súhrnnej výške 130 000,00 € bez DPH.

Odôvodnenie primeranosti podmienky : Zoznamom dodávok tovarov má uchádzač preukázať odborné a praktické skúsenosti realizovať dodávky tovarov zodpovedajúcich predmetu zákazky, alebo jej samostatnej časti.

**4. Využitie technickej a odbornej kapacity inej osoby**

 Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa [§ 40 ods. 6 písm. a) až h)](https://www.slov-lex.sk/pravne-predpisy/SK/ZZ/2015/343/20170201.html#paragraf-40.odsek-6.pismeno-a) a [ods. 7](https://www.slov-lex.sk/pravne-predpisy/SK/ZZ/2015/343/20170201.html#paragraf-40.odsek-7) ZVO; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky alebo koncesie, na ktorú boli kapacity záujemcovi alebo uchádzačovi poskytnuté.

**5. Jednotný európsky dokument**

Uchádzač môže predbežne preukázať splnenie podmienok účasti jednotným európskym

 dokumentom (JED) v súlade s § 39 ZVO.

**C: Kritériá na hodnotenie ponúk a spôsob ich uplatnenia**

1. **Kritériá na hodnotenie ponúk:**

 Verejný obstarávateľ stanovuje pre každú časť predmetu zákazky jediné kritérium na hodnotenie ponúk, a tým je najnižšia cena v € s DPH. V prípade neplatiteľa DPH je to jeho konečná cena.

1. **Spôsob uplatnenia kritérií na hodnotenie ponúk:**

Hodnotenie ponúk podľa kritéria uvedeného v bode 1 tejto časti SP bude nasledovné:

Ponuky budú zostavené do poradia podľa celkovej ceny v € s DPH, resp. konečnej ceny od najnižšej ceny po najvyššiu. Úspešnou ponukou sa stane ponuka s celkovou najnižšou cenou v € s DPH, resp. najnižšou konečnou cenou.

**D: Opis predmetu zákazky**

1. Predmetom zákazky sú stavebné práce a dodávka tovarov vrátane ich dopravy, montáže, inštalácie a funkčného odskúšania a zaškolenia obsluhy.

2. Predmet zákazky je rozdelený na 2 samostatné časti :

2.1 1. časť : Rekonštrukcia strojnotechnologickej a elektrotechnologickej časti závlahovej čerpacej stanice a stavebné úpravy závlahy (SO 01, SO 02, PS 01, PS 02).

Podrobná špecifikácia samostatnej časti č. 1 predmetu zákazky je uvedená :

• vo výkaze výmer, ktorý tvorí príloha č. 1 týchto súťažných podkladov

• v projektovej dokumentácii, ktorá tvorí prílohu č. 2 týchto súťažných podkladov

• v obchodných podmienkach dodania 1. časti predmetu zákazky, ktoré tvoria prílohu č. 5 týchto súťažných podkladov

2.2 2. časť : Dodávka, montáž a funkčné odskúšanie širokozáberových pivotových zavlažovačov.

Podrobná špecifikácia zavlažovačov je uvedená v prílohách č. 3,4 a 6 týchto súťažných podkladov.

1. O odovzdaní a prevzatí každej časti zákazky bude spísaný preberací protokol, z ktorého bude zjavný druh a množstvo vykonaných prác a dodávok, výsledok ich funkčného odskúšania, súpis odovzdaných dokladov a dokumentov, výsledky odborných skúšok, použité materiály, opis prípadných vád a nedorobkov so stanovením lehôt na ich odstránenie.
2. Verejný obstarávateľ požaduje zapracovať skutočné vyhotovenie stavebných prác do projektovej dokumentácie, ktorá tvorí prílohu č. 2 týchto SP, a to 1 x v listinnej a 1 x v digitálnej forme a ich odovzdanie objednávateľovi.
3. Úspešní uchádzači jednotlivých častí predmetu zákazky sú povinní zúčastniť sa skúšobnej prevádzky závlahového systému Oponice v trvaní 24 hodín a to na základe písomnej výzvy verejného obstarávateľa zaslanej na ich e-mailovú adresu min. 2 pracovné dni vopred, pokiaľ sa strany nedohodnú inak.

 Pokiaľ sa počas skúšobnej prevádzky závlahy vyskytnú poruchy, vady, resp. iné nedostatky na predmete zákazky, sú úspešní uchádzači povinní ich ihneď na vlastné náklady odstrániť a znášať prípadné náklady na opätovné spustenie skúšobnej prevádzky.

 Po ukončení skúšobnej prevádzky závlahy, spíšu zúčastnení zástupcovia strán protokol, z ktorého bude najmä zrejmý :

* jej priebeh a výsledok
* opis vád, porúch a iných nedostatkov
* lehoty na odstránenie zistených vád, porúch a iných nedostatkov
* termín konania opakovanej skúšobnej prevádzky
* mená, priezviská a funkcie osôb prítomných počas skúšobnej prevádzky
* dátum a podpisy zúčastnených osôb.
1. Predmetom dodania pri každej časti predmetu zákazky je aj sprievodná dodávateľská dokumentácia v slovenskom resp. českom jazyku, a to najmä :
* certifikáty, potvrdenia o zhode použitých materiálov ako aj výrobkov, zariadení a pod.
* návody na obsluhu
* návody na údržbu
* prevádzkové podmienky
* protokoly o revíznych skúškach
* katalógy náhradných dielov, možno doložiť aj odkazom na príslušnú internetovú stránku.
1. Verejný obstarávateľ požaduje záruku na kvalitu dodanej časti zákazky v dĺžke trvania 24 mesiacov. Záručná doba začína plynúť dňom riadneho odovzdania prevzatia predmetu zákazky, t.j. bez vád a nedorobkov.

8. Uchádzači, s ktorými budú uzavreté zmluvy, sú povinní pri uzavretí zmluvy ako prílohu č. 2 zmluvy:

 a) doplniť zoznam subdodávateľov s uvedením ich identifikačných údajov a údajov o osobe/osobách oprávnených konať za subdodávateľa, a to v rozsahu meno, priezvisko, adresa pobytu, dátum narodenia, taktiež uviesť predmet subdodávky a jeho percentuálny podiel na hodnote zákazky v € s DPH, túto povinnosť má aj počas plnenia zmluvy ak dôjde k zmene subdodávateľa, resp. ak použije subdodávateľa napriek toku, že pri uzavretí zmluvy s jeho použitím neuvažoval, alebo

b) čestné vyhlásenie o tom, že pri plnení zákazky nebude používať kapacity tretích osôb – subdodávateľov.

**E: Spôsob určenia ceny**

1. Zmluvná cena musí byť stanovená podľa § 3 zákona č. 18/1996 Z. z. o cenách v znení neskorších predpisov a podľa jeho vykonávacích predpisov, dohodou zmluvných strán v Eur ako:

1.1 Cena 1. samostatnej časti predmetu zákazky – stavebné práce v zložení :

 - cena v € bez DPH vo výške..............

 - cena v € s DPH vo výške..............

 Uchádzač vyplní a v rámci ponuky predloží prílohy č. 1 a č. 7 týchto SP. vyplnená príloha č. 1 ( ocenený výkaz výmer) sa stane súčasťou zmluvy o dielo ako jej príloha č. 1.

 Uchádzač musí oceniť všetky položky na celú samostatnú časť predmetu zákazky. Navrhované jednotkové ceny ( ceny za M.J.) uchádzač uvedie v € bez DPH. Jednotlivé položky výkazu výmer a ich súčty sa uvádzajú v € s presnosťou na 2 (dve) desatinné miesta, v programe MS Excel sa pre takýto spôsob použije funkcia „round“ – matematické zaokrúhlenie.

 Do jednotkovej ceny uchádzač započíta všetky náklady súvisiace s oceňovanou položkou a ostatné náklady na činnosti, služby a práce vyplývajúce z opisu predmetu zákazky a obchodných podmienok jeho dodania.

1.2 Cena 2. Samostatnej časti predmetu zákazky – tovary v zložení :

 - cena v € bez DPH vo výške..............

 - cena v € s DPH vo výške..............

Uchádzač ocení samostatne obidve zavlažovacie zariadenia podľa požadovanej špecifikácie – príloha č. 3 týchto súťažných podkladov.

Do ceny jednotlivých zavlažovačov započíta všetky náklady súvisiace s dodaním, montážou a uvedením stroja do prevádzky vrátane zaškolenia obsluhy.

Uchádzač uvedie v prílohe č. 7 SP ceny jednotlivých zavlažovačov a celkovú cenu za samostatnú časť predmetu zákazky ako súčet cien zavlažovacích zariadení.

2. Pokiaľ uchádzač nie je platiteľom DPH, výslovne túto skutočnosť vo svojej ponuke a v zmluve uvedie a jeho konečná cena je zároveň jeho návrhom na plnenie kritéria. Prílohu č. 7 týchto SP vyplní uchádzač tak, že ide o cenu bez DPH a konečnú.

3. Verejný obstarávateľ zaplatí dohodnutú cenu za predmet zákazky vo výške skutočne vykonaných prác  a dodávok postupne na základe faktúr za každú odovzdanú a prevzatú časť dodávky.

4. Lehota splatnosti faktúr je 30 dní odo dňa doručenia. Právo vystaviť faktúru s obsahovými náležitosťami účtovného a daňového dokladu vznikne najskôr v deň odovzdania a prevzatia príslušnej etapy bez vád a nedorobkov.

5. Verejný obstarávateľ zálohu finančných prostriedkov neposkytuje.

**F: Obchodné podmienky dodania predmetu zákazky**

1. Návrh zmluvy o dielo tvorí prílohu č. 5 a návrh kúpnej zmluvy tvorí prílohu č. 6 týchto SP.
2. Úspešný uchádzač predloží na základe písomnej výzvy verejného obstarávateľa návrh zmluvy o dielo alebo návrh kúpnej zmluvy podpísaný osobou/ osobami oprávnenými konať jeho menom v 4-och rovnopisoch spolu so všetkými jej prílohami.

**G: Dôvernosť a etika procesu verejného obstarávania**

1. Verejný obstarávateľ vyhlasuje, že:
2. SP ako aj iné dokumenty súvisiace s postupom obstarania predmetu zákazky vypracoval v snahe umožniť čestnú hospodársku súťaž a s cieľom získať čo najvýhodnejšiu ponuku
3. členovia komisie zriadenej na vyhodnotenie splnenia podmienok účasti, preskúmania, vysvetľovania a vyhodnocovania ponúk nebudú počas prebiehajúceho procesu poskytovať alebo zverejňovať ani uchádzačom a ani žiadnym iným tretím osobám
4. informácie, ktoré uchádzač v ponuke označí za dôverné, nezverejní alebo inak nepoužije bez súhlasu uchádzača, pokiaľ ich použitie nebude potrebné podľa všeobecne záväzných právnych predpisov, ktorými je verejný obstarávateľ viazaný ( napr.zák. č. 211/2000 Z. z. v znení neskorších predpisov, ZVO a pod. ).

**H: Ďalšie informácie**

1. Verejný obstarávateľ zruší verejné obstarávanie, ak

a) ani jeden uchádzač alebo záujemca nesplnil podmienky účasti vo verejnom obstarávaní a uchádzač alebo záujemca neuplatnil námietky v lehote podľa tohto zákona,

b) nedostal ani jednu ponuku,

 c) ani jedna z predložených ponúk nezodpovedá požiadavkám určeným podľa § 42 alebo

 § 45 a uchádzač nepodal námietky v lehote podľa tohto zákona,

d) jeho zrušenie nariadil Úrad pre verejné obstarávanie.

2. Verejný obstarávateľ môže zrušiť verejné obstarávanie aj vtedy, ak sa zmenili okolnosti, za ktorých sa vyhlásilo verejné obstarávanie, ak sa v priebehu postupu verejného obstarávania vyskytli dôvody hodné osobitného zreteľa, pre ktoré nemožno od verejného obstarávateľa požadovať, aby vo verejnom obstarávaní pokračoval, najmä ak sa zistilo porušenie ZVO, ktoré má alebo by mohlo mať zásadný vplyv na výsledok verejného obstarávania, ak nebolo predložených viac ako dve ponuky alebo ak navrhované ceny v predložených ponukách sú vyššie ako predpokladaná hodnota. Ak bola predložená len jedna ponuka a verejný obstarávateľ nezrušil verejné obstarávanie, je povinný zverejniť v profile odôvodnenie, prečo verejné obstarávanie nezrušil.

3. Verejný obstarávateľ je povinný bezodkladne upovedomiť všetkých uchádzačov alebo záujemcov o zrušení použitého postupu zadávania zákazky, s uvedením dôvodu a oznámiť postup, ktorý použije pri zadávaní zákazky na pôvodný predmet zákazky.

4. Verejný obstarávateľ upozorňuje záujemcov/uchádzačov, že predmetná zákazka je predmetom žiadosti o nenávratný finančný príspevok v rámci Programu rozvoja vidieka SR 2014-2020, podopatrenie 4.1 Investície do poľnohospodárskych podnikov, oblasť : Zavlažovanie.

5. Uchádzač je povinný strpieť kontrolu/audit súvisiaci s dodávaným tovarom, službami a stavebnými prácami kedykoľvek počas platnosti a účinnosti Zmluvy o poskytnutí nenávratného finančného príspevku PPA, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

Príloha č. 7 k súťažným podkladom č. 1/VPP/PRV/2018

Návrh na plnenie kritéria na vyhodnotenie ponúk

Obchodné meno a sídlo uchádzača :

..........................................................................................................................................................

..........................................................................................................................................................

1. časť predmetu zákazky s názvom Rekonštrukcia strojnotechnologickej a elektrotechnologickej časti závlahy. – kritérium : najnižšia cena za v € s DPH pre uchádzača platiteľa DPH/konečná

cena pre uchádzača neplatiteľa DPH

............................................................Eur

2. časť predmetu zákazky s názvom Zavlažovacie zariadenia – kritérium : najnižšia cena za v € s DPH pre uchádzača platiteľa DPH/konečná cena pre uchádzača neplatiteľa DPH

............................................................Eur

Dátum : ...................................................

...............................................................................................................

Meno, priezvisko a podpis osoby oprávnenej konať menom uchádzača